**Radio Mega** oli oululainen radioasema, jonka taajuusalue oli Oulun seudulla 103,1 MHz (3 kW) ja Raahessa 100,7 MHz (1 kW). Se soitti pääasiassa rockia, joka oli suunnattu 25–55-vuotiaille. Radio Mega lähetti selostuksen Oulun Kärppien jokaisesta koti- ja vierasottelusta, jotka selosti Ari Stenius. Myös AC Oulun vieraspelit kuultiin Megalta. AC Oulun pelien selostajana toimi Sebastian Waheeb. Tunnetuin Radio Megan toimittaja lienee ollut entinen kansanedustaja Lyly Rajala.

Oulun ensimmäiset kaupalliset paikallisradioasemat perustettiin vuonna 1988. Toinen asemista oli Radio Mega ja toinen *Radio Kaiku*, joka kuitenkin lopetti toimintansa vuonna 1991. Sittemmin Radio Mega oli osa SBS Finland -yhtiötä, jonka omisti kansainvälinen monimediakonserni ProSiebenSat.1 Media AG.

Radio Mega sai luvan laajentaa kuuluvuusaluettaan Muhokselle toimilupakierroksella 2006. Megan toivomuksesta lähetinpaikkakunnaksi vaihdettiin kuitenkin Raahe valtioneuvoston hyväksynnällä. Mega aloitti lähetyksensä Raahessa 30. lokakuuta 2008 taajuudella 90,8 MHz. Kuuluvuusongelmien vuoksi Raahen taajuus jouduttiin kuitenkin vaihtamaan 100,7 MHz:iin pian aloituksen jälkeen. Radio Megan toimitus sijaitsi aluksi Oulussa Asema- ja Mäkelininkadun risteyksessä, myöhemmin Hallituskadulla ja Isokadulla Iskelmä Oulun, Iskelmä Ankkurin ja Radio Pookin kanssa samassa rakennuksessa. Nykyään Megan entisessä toimituksessa sijaitsee Radio City Oulun toimitus.

Radio Megan lähetys oli kuultavissa myös Internetissä kanavan kotisivujen kautta. 5. kesäkuuta 2012 SBS Finland sai Liikenne- ja viestintäministeriöltä toimiluvan aloittaa Radio Megan lähetykset Ylivieskan alueella taajuudella 88,3 MHz kyseisen vuoden aikana. 11.6.2012 SBS Finland kertoi laajentavansa juhannuksen jälkeen Radio Cityn kuuluvuutta, minkä vuoksi Radio Megan nimi muuttui Radio City Ouluksi ja lähetykset tehdään jatkossa samalla kaavalla kuin Iskelmän lähetyksiä eli keskitetysti. Valtaosa ohjelmavirrasta tullaan tuottamaan ja lähettämään Helsingistä päin. Aluetoimituksesta tullaan kuitenkin tuottamaan ja lähettämään paikallisuutisia, Kärppien selostettuja jääkiekko-otteluita sekä päivittäistä tunnin mittaista paikallisohjelmaa. Myös paikallismainonta tulee säilymään.. 20.6.2012 Radio Megan lähetykset aloitettiin Digitan Kiimingin radio- ja tv-asemalta ja samalla aseman lähettimen voimakkuutta nostettiin yhdestä kilowatista kolmeen kilowattiin. Megan ensimmäinen lähetysantenni sijaitsi lämpövoimalan savupiipussa. Näin ollen kanavan kuuluvuusalue laajentui Oulun alueella merkittävästi ja vanhat lähetykset Digitan Oulun Nokelan radioasemalla päättyivät. Megan lähetykset päättyivät lopullisesti 25. kesäkuuta 2012. Radio City Oulu aloitti lähetykset Megan entisillä taajuuksilla välittömästi lopetuksen jälkeen.

Bauer Media ilmoitti aloittavansa Radio Megan lähetykset Oulussa 16. lokakuuta 2023.

Radio Mega Oulu Oulu 105,9 MHz

Lähteet
-------

1. ↑  Radio Mega mediakortti RAB Finland. (Raahen taajuusalue ei mukana otoksessa). Viitattu 4.11.2008. [vanhentunut linkki]
2. ↑  Turo Manninen: *Oulun kaupungin historia VI*, s. 380. Oulu: Oulun kaupunki, 1995. ISBN 951-9234-48-9.
3. ↑  Radio Megan kuuluvuus laajenee Raaheen Kaleva. Viitattu 4.11.2008. (suomeksi)[vanhentunut linkki]
4. ↑  Lakihankkeet,[vanhentunut linkki] Liikenne- ja viestintäministeriö
5. ↑  Lakihankkeet,[vanhentunut linkki] Liikenne- ja viestintäministeriö
6. ↑  Radio City Tampereelle... Mediamonitori
7. ↑  Radio Megasta tulee Radio City Kaleva.fi
8. ↑  Useiden yksityisten radiokanavien kuuluvuusalueet laajenevat Oulussa. (Arkistoitu – Internet Archive) Digita
9. ↑  Radio City laajenee Porvooseen, Mediamonitori
10. ↑  Radiokanavien kuuluvuusalueet laajenevat Oulussa. Kaleva
11. ↑  Pasanen, Antti: Yli 10 vuotta sitten lo­pet­ta­nut Radio Mega alkaa jälleen toimia Oulussa *Kaleva*.  13.10.2023. Viitattu 13.10.2023.

Muuta Ouluun liittyvää

|  |  |
| --- | --- |
| Kaupunki ja hallinto | 
* kaupunginvaltuusto
* vaakuna

 |
| Media | 

|  |  |
| --- | --- |
|  Lehdet | 
* 65 Degrees North
* Forum24
* Kaleva
* Kansan Tahto
* Oulu-lehti
* Oulun Sanomat
* Pohjolan Työ

 |
|  Radiot | 
* Radio Mega
* Yle Oulu
* Sea FM Radio
* Radio Kaleva
* Radio Pooki

 |

 |
| Oppilaitokset | 
* AMK
* Yliopisto
* OSAO

 |
| Muuta Ouluun liittyvää | 
* Hätälä
* Kauppakeskus Galleria
* Katri Antell
* Oulun Energia
* Oulun Puhelin
* Oulun yliopistollinen sairaala
* Paskakaupunni
* Pulla-Pirtti
* Pelastushelikopteri Sepe
* Pohjois-Suomen Rautatieharrastajat
* Ylikiimingin vaakuna
* Oulun radio- ja televisioasema
* Rotuvaari
* Kauppakeskus Valkea

 |